
Всіх читателей, котры не вплатили ище пренумераты, просиме выровнати якнайскорше рахункы. 
анан ниити 


Орган Лемковского Союза. 


ГОріаѓа ростќота півубтопа ва. 


М: четверг дня 22. серпня (9.) 1935. 


Выходит в каждый четверг. 


‚Редакция и администрация в Крыниці. — Адрес „Лемко” Крыница, 
у 


ее семи мото 


« 


Также просиме присылати членскы вкладкы до Лемко-Союза, 


паи иже трт. 


Просиме присылати материял до календара на рок 1936. 


[0 „Свят Сор" в занопавон. ^ 


Дня 11. серпня - т. р. закончили ся. тор- 
жества звязаны со „Святом Гор” в Закопа- 
ном. В том святі приняли участь всі жителі 


карпатскых гор и многочисленны масы народа. 


Приіхали там гуцулы, бойкы и лемкы и каж- 
дый повіт мал там ` свою репрезентацию. 
Групы тоты пописовали ся своима піснями, 


танцами и ‘звычаями и давали можность ° 


познати себе численным масам участников. 
Взаимне познакомлен$ ся широкых кругов 
нашой общественности $ст доконче потреб- 
не, бо, як выказало тото „Свято Гор” 
в Польщі мало кто чул и знає о гуцулах, 
а назвы: бойкы и лемкы сут для загала 
совсем незнаны. · В Закопаном, коли высту- 
пал лемковскый хор с Крыницы, можна 
было чути такы поясненя о лемках: „лемкы, 
то люды с міста Лемкова”, або „лемкы жи- 
ют в всходной Галичині”, але о том, же 


лемкы жиют в повітах ліском, сяноцком, ко- 


роснянском, ясельском, горлицком и ново- 
сандецком и же они сут руснаками, не знал 
праві никто. Не знали того не лем звычай- 
ны истребителі хпіба, але также журналисты 
численных газет выказали полну игноран- 
цию и невіжество. 

И аж лемковскый хор с Крыницы, котрый 
под руководством г-на Александра Ропицкого 
отспівал цілый ряд лемковскых и загально» 
рускых пісней, познакомил широкы `кругы 
о том, же руске населенє^жиє аж по Попрад 
и Дунаєц, же тото населенЕ має свою от" 


рубну, непольску культуру и свои прекрасны · 


народны пісні, котры на конкурсі заслужили 
собі перше місце серед всіх пісней горскых. 

Тото выступленє лемков в Закопаном при- 
несло лемкам значно большу користь, як 
численны научны росправы и записаны 
цілы шпальты газет о Лемковщині, бо на- 
учны росправы, або газеты читают лем да- 
котры люды, котры интересуют ся даном 
квестиом, а в Закопаном чула руску лем- 


ковску пень. 40-тысячна толпа народа, при- 
іхавша со всіх закутин Польщи, и тота 
толпа познала нас и переконала ся очевидно, 
кто. мы“ и где мы жиєме. Крыницкый хор 
своима артыстычно обробленыма піснями 
добил ся в Закопаном такой `славы, же само 
появлене ся г-н Ал. Ропицкого и йашой 
групы вызывало у участников громкы руко- 
плесканя, а заряды великых Раноторив, як 
учительска и „Червеного креста“ просили 
крыныцкый хор дати у них концерт. Кры- 
ницкый хор співал „также до радио, а го- 
ловный кбмитет по устройству „Свята Гор“ 
предложип г-ну Ропицкоиу співати наши 
рускы церковны пісні в часі Службы Божой, 
на котрой присутствовал Г-н Презыдент. 
Заспіваны лісні: „Иже Херувими“ и „Отче 
наш” звернули: на себе загальну увагу 
свойом прекрасном мельодиом и артыстыч- 
ным, выконанєм. 

Ціль устройства „Свята Гор” ест взаимне 
запознанє звычаєв, обычаев, пісней, танцов 
и народного промысла всіх жителей гор, 
котры мают подобны условя житя и такы 
самы потребы и злучити горске населенє 
в оден союз, ‘котрый старал бы ся: 
1) Поднести горскы терены под взглядом 
культуральным и господарчим. 2) Утворити 
с тых теренов мкца’лНного отдыха для 
городского населеня и дати городскому на: 
селеню дешевы и здоровы 
3) Розвинути в горах годовлю овец и рога- 
той"живины и утворити образцовы кошары 
и оборы. Розвинути промысл молочарскый 
через выробы сыров. В той шли належит 


устроивати прогулкы до Альп, особенно до 


Швайцарии, штобы познакомити ся С го» 
довльом живины! у них и со способами 
господаркы молочной и выробу сыров. 
4) Перевести будову дорог и регуляцию рік 
и потоков, а также побудовати на ріках 
тамы, обезпечаючи нас перед выливами. 


поміщеня. ‘ 


Рок ІІ. 


зсбрзевефнеқ 


Пренумерата в краю: 


30 грошей місячно, 
80, квартально 
1°50 „ полрочно, 
3 зл. рочно. 


|: В Амерыці: 1 дол. рочно. 


В Чехословакии: 


2 кор. місячно, 10 кор.полрочно, 
20 кор. рочно. 


Конто чекове Нр. 404.155. 


5) Стремни до зміны в законодательств! для 
горскых господарств рольных.. 6) Розвивати 
промысл народный, опертый на основах 
региональных. 7) Познати взаимно одеджу, 
звычаи и культуру ріжных регионов горскых. = 
8) Стремти до пошанованя орва народных _ 
и державных. : у Вее 

Задачи и потребы населеня, жиючого в го- 
рах пояснил прекрасно в «воєй бесіді г-н 
генерал Галица, котрый в присутности __. 
Г-на Презыдента, заявил, же всі жителі гор 
мают Одну общу, черту, а именно велику _ 
любов свободы. Ест то населенє хоробре, = 
отважне, рыцарске и благородне, але не 
терпит ярма. Свідчат о том численны ле- 
генды, преданя и пісні о _ збойниках, 
котры предпочитали житЕ в лісах над ярмо 
войсковой службы. Тота любов ‚свободы 
переховала : ся дотепер и прото. никто не 
може думати о вынародовляню | 
населеня гор. Неменше однак мро- — 
дательны кругы здают собі справу со зна- 
ченя той одынокой природной. границы, ' 
яком сут Карпаты и тому мусят дбати 
о тото, штомы місцеве населенє было ло- 
яльне и певне. При конци своєй бесіды 
заявил г-н генерал Галица, же єго стараня, 
яко сына тых гор, будут ити в напрямі 
поднесеня культуралного и економичного 
горскых теренов. 


©) 


Закладайме коопе- 
ратывы. 


С кым не бесідовати, каждый наріче, 
Наріче господар на высокы податкы и низ- 
кы ціны [рольных продуктов, Гнарчут цілы 
ряды нашой молодежи на недостаток робо- 
ты и закрытё емиграции, нарічут ремесель- 
никы и купцы, а уж найбольше наріче тота. 
наша молодеж, котра покончила школы 
и не може достати занятя. В урядах пере“ 


е 2. 


ЛЕМ КО 


полнен$, не принимают никого и молодой, 
безроботной интелигенции прибыват с каж- 
дым роком. Для той то интелигенции мусит 
найти ся даяке занят$, бо иначе она змар- 
нує ся. Зле робят вшиткы тоты, котры 
оглядают ся и ждут на посады в урядах, бо 
о тоты посады &ст в теперешных часах барз 
трудно. Для приміра подам, же в самой 
Куратории Окр. Шк. Крак. лежит перешло 
400) подань о учительскы посады, а рочно 
освободжат ся там посад около 250. В ин- 
ших урядах стан ст приблизительно такый 
самый, нич адже дивного, же поданя або 
вертают, або лежат шлы рокы неполагодже- 
ны в урядах. Тымчасом молодеж сідит без- 
чинно, тратит віру в людей и власны силы, 
падат духом и наріче на всіх и на вся. 
Она, вмісто ободряти окружаючих, настрою? 
их песымистычно, што в результаті може 
оказати ся шкодливе. 

Штобы до того не допустити, тота молода 
‚интелигенция по селах ‘мусит старати ся 
найти удержанє в родном селі и найде єго 
напевно, закладаючи и ведучи сельскы ко- 
оператывы. Передовсем треба звернути 
увагу на кооператывы продуктывны, бо тоты 
мают найбольши виды доброго розвитя. 
Ест у нас много сел, в котрых господары 
мают добры коровы и много молока, але 
тото молоко не дає им доходов, бо ніт кому 
продати молоко. В такых селах належит 
закладати молочарні и тым сдос̧обом увели- 
чити доходы с господарства. При молочарні 
буде розвивати ся также склеп. Коопера- 
тывны склепы. падают у нас часто через 
‚боргы. · При `молочарнях тота опасность от- 
падат, бо господар дає молоко до молочар- 
ні, — за достарчене молоко одержує запла- 
ту каждого місяца и тыма грошами платит 
за побраный в місяці товар. Где ніт доб- 
рых условий на основане молочарні, там 
треба основати сам кооператывный склеп, 
але мусит ся доконче приняти засаду не 
давати товар на борг. Лучше, нехай товар 
лежит в склепі, бо як єго розборговати, то 
потом часто ніт ани грошей, ани товару. 
Початково уторг буде невеликый, але’ по- 
воли люды привыкнут и сли товар буде 
добрый и невысока :ціна, то напевно уторг 
буде увеличати ся с каждым місяцом. 

При такых кооператывах найде занятЕ 
наша .безроботна интелигенция. Початково 
не заробит она много, але жиючи при ро- 
дині, медже своима, потрафит выжити. 
Счасом добре ведены кооператывы мусят 
розвинути ся и можут принести селу великы 
користи, а ведучому тоты кооператывы 
обезпеченый и независимый быт. 

— При том не треба забывати и о том, же 
Ест то одынокый способ организации наших 
сел. Лем постоянным, сыстематычным тру- 
дом можна села сорганизовати и поднести 
економично и "культурально. Всякы мимо- 
летны лекции, рефераты и бесіды не дают 
селу жадной користи, люды росходят ся по 
бесіді по домах и забывают о том, што чули. 
Лем втотчас, сли в селі находит ся человік, 


котрый переводит обговорене в рефератах, 


діло, выголошена бесіда не иде на марне, 
иначе, щкода часу и выдатков. 

Тому то, молоды сельскы интелигенты, 
не падайте духом и не ждийте на посады, 
але розглянте ся по селах и начинайте ро- 
боту для себе и для села. Початок буде 
трудный, але тым не зражайте ся, бо жде 
вас велика заплата, — благодарность людей, 
для котрых вы положите ваши труды и обез- 
печеный, независимый быт. 


Кои, ЧО" 7% Е У 


Як будеме голосовати 
при выборах, 


Дня 14. т. м. выборчи колегии ` выбрали 
к-ндыдатов на послов. В каждом выборчом 
окрузі выбрано найменьше 4 кандыдатов, 
але число их може выносити аж и 16. 
Каждый выббрчий округ выберат по двох 
послов с тых кандыдатов, якы сут выбраны 
через выборчи колегии. 

Перед выборами, котры отбудут ся дня 8. 
вересня т. р., достанут обводовы комисии 
карткы с выписаныма, всіма кандыдатами 
на послов. Гаку вартку достане каждый 
выбератель. Если выбератель отдаст тоту 
картку так, як ю достал, то значит, же он 
отдає свой голос на двох кандыдатов, помі- 
щеных на двох перших місцах той карткы. 
Если выбератель хоче отдати свой ‘голос на 
кандыдата, поміщеного на третом, Забо чет- 
вертом місци, то мусит назвиско того кан- 
дыдата, на котрого хоче отдати голос, под- 
черкнути ленийком. 

О том мают памятати всі выберателі, 
бо не все на першом и другом місци карт- 
кы буде выписане назвиско тото кандыдата, 


‘на котрого люды захотят отдати свой голос, 


тому найліпше буде, сли каждый выбера- 
тель перед отданём карткы, подчеркне ле- 
нийком назвиска тых кандыдатов, котрых 
хотіл бы, щтобы их выбрано послами. 
Право голосованя мают лем тоты люды, 
котры сут поміщены в списі выберателей. 
Если когоси пропущено в том списі и он не 
реклямовал своєго права до дня 14. т. м. — 
такый утратил своє право голосованя. 


МаН 


Кильно овочей ідят люды. 


По найновшим научным дослідам человік 
повинен істи пересічно 20 декагр. овочей 
денно, потребных до нормального розвитя 
организма. Выносит тото 72 кг. рочно. Діти 
потребуют больше овочей. 

В Польщі припадат пересічно 30 кг. ово: 
чей рочно на одного человіка, аджек не 
іме ани половины потребных для организма 
овочей. В Чехословакии ідят уж больше 
овочей, /бо рочно припадат на одного жи- 
теля 40 кг. овочей, в Англии — 190 кг. 
а в Амерыці —180 кг., бо там овочи стано- 
вят: конечну часть каждой ілы. 

Барз дуже овочей ідят народы полудневы, 
особенно помаранч, бананов и винограда, 
котры там сут дешевы и доступны для 
каждого. 

Як видиме с того, у нас щят за мало ово- 
чей и тото отбиват ся шкодливо на нашом 
здравю. Тож для власного добра ‘и здравя 
дітей старайме ся закладати сады, штобы 
тым способом придбати добрый и здоровый 


для организма корм. 


Чистота в хпівах запобігат 
хворотам у безрог. 


Свиня Єст звірятом о неособенно великой 
вартости и прото лічен= звычаїно не опла- 
чат ся, тым больше, же вылічити свиню $ст 
трудно. Прото усилия господара повинни 
ити в напрямі недопущеня до хворот у сви- 
ней, а даст ся тото зробити через удержанє 


кутчиков в чистоті, продув, світло в кутчи- 


ках и побыт свиней на пасовиску. 


` рия Церкви и история Руси 6) Оправа книг 


_ Ч. 31. (66). 


Помимо того безрогы западают часто на 
ріжны заразливы хвороты, котры нераз на-| 
виджуют свині поголовно. 

Перебіг хвороты Єст звычайно острый, | 
процент смертных’ слАчаЕв єст высокый. 
Ліченє свиней ст утяжливе и трудне и доб- 
рый результат ліченя єст рідкый. Тому най- 
лучше =ст обезпечати свині перед дакотры- 
ма хворотами. Перед червонком примінят 
ся с добрым результатом щепленя предохо- 
ронне. Против другым звірятам може 
обезпечити. нас лем образцова чистота, 
котру належит перестерегати так точно, же- 
бы не впустити до хлва никого чуджого. № 

Як велике значен= має чистота в годовлі 
свиней, выстарчит навести случаи заразли- 
вого роненя беременных льох. Взагалі за- 
разливе ронен у звірят єст- знане, а выкли- 


куют єго микробы, котры называют ся 
бактерии Банга. Тоты бактерии: найдено 
также у льох, котры поронили. Другыма 


словами, поронен$ у коров и свиней было 
выкликане тыма самыма хворототверческы- 
ма бакцылями. 


Понеже однак безрогы назагал не. под- 
падали заразливому роненю, не можна было 
пояснити соб! той справы. Аж по близших 
дослідах показало ся, же льоха сожерла 
ложиско коровы, хворой на заразливе ро- 
ненё коровы. Тепер стало ся всьо ясне: свиня 
заразила ся от хворой коровы. Коли льохы 
отділено от хворых коров, не было больше 
случаев заразливого пороненя у льох. 
С того видно, же при перестереганю чисто- 
ты и переписов гигиены можеме запобічи 
хворотам и повстаючим с хворот втратам. 


Моподы Пемкы 
користайте с нагоды ! 


В другой половині вересня т. р. откры- 
ват ся в Вороблику Королевском 2-літный, 
дяковскый курс кля кандыдатов Лемковщины. 
На курсі будут ся преподавати слідуючи» 
предметы: 1) Закон Божий 2) Церковный 
спів 3) Церковный устав (тыпикон) 4) Цер- 
ковно-славянскый и рускый язык 5) Исто- 


т) Фотографованє: 8) Веденє хоров и ама- 


торскых кружков 9) О кооперации и орга- 3 


низации села. 


Оплата за науку 50 злотых рочно. Удер- | 
жанє на власный кошт. Будут ся принимати 
лем кандыдаты с добрым голосом. 

Прошеня на "адресу: Стефан Пильх, Во- 
роблик Королевскый, почта Вороблик Шля- 
хотскый належит вносити сейчас сослдуючима. 
приложенями: 1) Свідоцтво крещеня 2) Сві- 
доцтво нравственности 3) Послідне сві 
доцтво школьне 4) Рекомендательне писмо 
Орган. Лемко-Союза 5) Почтова марка на 
отвіт. . 

Правленє Дяковского Заведеня. 


ПОМІЩАЙТЕ 


оголошеня 


В ГАЗЕТІ „ЛЕМКО” 


_ Ч. 31. (66). 


ЛЕМ №0 


Страшна буря над Краковом. 


В середу, дня 14. т. м. около годины 10 
вечером перешла над Краковом страшна 
буря с перунами и шаленым вітром. Шалі- 
юча вітерница через Ц2 годины нанесла ве- 
личезны шкоды и спричинила парудесят не- 
счастных случаєв. Величезны масы воды 
заляли ціле місто и унеможливили трамвай- 
ну комуникацию. Плянты представляют оден 
образ знищеня. Вітер вырвал с коренями, 
або поломил парусот старых дерев. Гром 
ударил в елеҝ̆тровню, погружаючи місто 
в темноті. 

На перыфериях міста завалило ся килька 
хат, а оден гром розвалил комин фабрыкы. 
Поперываны електрычны переводы, падат 
ючи гзымсы и цеглы, поранили много людей. 
Ряд улиц &ст заваленый поломаныма де“ 
ревами. 

В спасательной акции, 
килька годин, принимала участь 
сторожа и войско. 

Місто представлят трагичный вид розва- 
знищеня, а населен пережило 


тревала 
пожарна 


котра 


лины и 
страшный час. 


А, 


ЯК ЛІЧИТИ ГРУДУ У КОНЯ. 


В часі дощей, коли коні ходят много по 
болоті, достают они часту на ногах так зва: 
ну груду. В такых случаях потреба выстрічи 
серсть с болячого місца, а саме місце вы- 
мыти літном водом с мылом. По вымытю 
ногы треба ю старанно ‚вытерти ватом. 
Рано и вечером маже ся боляче місце цын- 
ковом мастьом, котру при сухой груді мі- 
шат ся с рыцыновым оліом в пропорции на 
4 части цынковой масти одну часть рыцыны. 
При мокрой груді уживати самой цынковой 
масти. Через цілый час ліченя ногы, што 
треває звычайно 7 до 10 дней, не можна 
мыти ногы водом, ани обвивати шматами. 
Треба уважати, штобы конь не стоял на 
гною, а перед мазанєм масти обтерати ногу 
чистом и мягком шматком. В часі 
не можна коня запрягати до роботы. 


ө‘. х © 


СОВІТЫ ПОСЫЛАЮТ ЯЧМЕНЬ ДЛЯ ИТА- 
ЛИЯНСКЫХ ВОЙСК В АФРЫЦІ. 


С Льондона доносят, же правительство 
италиянске закупило в Совітах 9000 тон яч- 
меня, перезначеного для войск афрыканскых. 
Ячмень тот має быти высланый безотложно 
до всходной Афрыкы. Далёши транспорты 
мают послдовати в продолженю вересня. 


Ө — 


БУДОВА НАРОДНОГО ДОМА 
ИМ. БР. ПЕРАЦКОГО. 


С рамени головного комитета чествованя 
памяти бл. п. министра Бр. Пєрацкого при- 
іхал до Нового Санча заступник министра 
Доляновскый и конферовал с предсідательом 
місцевого комитета д-ром Лахом. 

На конференции усталено термин перене- 
сеня мощей бл. п. министра Пєрацкого 
с городского кладбища до побудованого 
мавзолея. 

Обговорено также будову Народного До- 
ма им. Бр. Пєрацкого в Новом Санчі. 

Перенесенє тіла и поблагословенє уголь- 
ного каменя помянутого высше дома послі- 


ліченя . 


дує с концом того місяца, або на початку 
вересня. 


————8—_——— ь 


НЕ ВЫШМАРЯЙМЕ ШКАРЛУП С ЯИЦ. 


Шкарлупа с яиц містит в ‘собі 90 про- 
цент вапна. Прото она може добре надавати 
ся на навоз. Потолчену дробно и розмоклу 
в воді шкарлупу уживаме на навоз до под- 
ливаня квітков. Змелена шкарлупа $ст также 
добрым навозом. Змелена шкарлупа, змі- 
шана с білком и н=гашеным вапном дає 
добрый „кит до клеєня порцеляны. Масны 
фляшкы и слоикы чистит ся добре, потолче- 
ном шкарлупом, змішаном с, посіканыма 
дробно картофлями. При праню біля доданы 
до воды в пропорции на 1 л. воды одна 
або дв! шкарлупы причиняют ся до того, 
же біл= стає ся білійше. Шкарлупа клярує 
такжз и чистит всякы галяреты `и юшкы. 
Шкарлупу. аджек треба ховати ‘и не 
вышмаряти, бо и она може’ быти в госпо- 
дарстві придатна. 


—® 


ТУНЕЛЬ МЕДЖЕ ЯПОНИОМ И КОРЕОМ. 


Японске правительство, затвердило плян 
японскых инжинеров, котрый предвиджує 
будову подморского тунеля медже Япониом 
и Кореом. Такый плян Єст уж давно, гото- 
вый, але аж тепер правительство чує ся 
в силах начати роботы, котры будут кошто- 
вати полтора милиярда єн. Тунель тот має 
мати 155 км. долготы и робота єго займе 
около 10 літ. По выбудованю того тунеля 
буде можна от нас достати ся поіздом до 
Японии. Тунель тот однак будує ся для 
цілей войсковых, бо обчисляют, же легче 
и скорше можна перешмаряти войско сухо" 
путныма дорогами, як морьом. 


Фәс е 


РОСПОРЯДЖЕНЄ ВОЕВОДЫ КРАКОВСКОГО 
В ДІЛІ ПРОДАЖИ ЧАСОПИСЕЙ. 


В Краковском Дневнику Воєводском Ч. 16. 
с дня 15. ‚липня т. р. появило ся роз- 
порядженє Воєводы Краковского о продажи 
часописей на терені Краковского Воєводства. 
Розпорядженє тото обовязує от дня 19. 
липня 1935. 

Понеже в силу $ 18. того розпорядженя 
властитёлі существуючих в том часі, коли 
начинат обовязовати высше наведене роспо- 
ряджене, предприёмств кольпортажа и изда- 
тельств, а также місц сталой продажи часо- 
писей, мают в продолженю 14-тох дней при- 
мінити ся до переписов 5$ 1—6 и 9. того 
роспорядженя. Староста Новосандецкый про- 
сит начальства громад и сел возвати всіх 
заинтересованых до точного перестеріганя 
высше наведеных переписов и звертат увагу 
на постановленя карны $ 12. того роспо- 
рядженя. 


- ®- Е 
ОПЛАТЫ ЗА ЕКЗАМЕНЫ В ГИМНАЗИЯХ 
°_ ФАХОВЫХ. :: 


Министерство Просвіщеня усталило опла- 
ты в новоутвореных фаховых гимназиях. 
Такса за екзамен до клясы першой выносит 
5 зл., а вписове 10 злотых. 


асе 
5762-0. 


‚театральны 


Ср. 9 


НЕ ВВОДТЕ НЕЗГОДЫ! 


Село `Костаровцы занимало перед войном 
одно с перших місц в сяноцком повіті. 
Была у нас читальня им. М. Качковского, 
до котрой сходила ся молодеж, читала 
книжкы газеты и проводила користно час. 
Аж выбухла война и власти закрыли чи- 
тальню, а найлучших труженников забрали 
в Талергоф. По войні в р. 1934. отновлено 
чит. им. М. Кач. и вписало ся до ней дост 
поважне число людей, так старших, як 
н молодежи. При читальні существу ама- 
торскый кружок, котрый устроюЕ часто 
представленя, с котрых доходы 
идут на потребы читальні. Читальня має 
дост простору салю, котру вынанимат от 
сельского кооператыва. Культура и организа- 
цийна робота поступат скоро вперед и тото 
именно не подабат ся замотыличеным чер- 
вачкам украинскым, котры хотіли бы под- 
грысти кріпку и здорову Русь. Робят они 
што можут, штобы пошкодити читальняному 
труду, але штож, силы слабы, всіх украин- 
чиков у нас лем чотырох, тож и зробити 
ничого не можут. Дивує нас однак тото, 
же хотят они розбивати єдынство и згоду- 
в селі, бо оден с них, то якыйси кус вче- 
ный, был аж учительом, а два инши то 
братя священника и то руского, котрый. 
за любов своєго руского имени терпіл 
в Талергоф, а четвертый, хоц не дуже 
учил ся, але все был в Кросні и якыйси 
час фикал ногами по ткацкых варштатах, 
тож повинни всі мати на тилько розума 
и зрозуміти, же згода будує а незгода руй- 
нує. Не хочу на разі наводити назвиск тых 
людей, ани дакотрых штучок, на якы по- 
звалят собі пан ткач, бо вірю, же они 
увидят и переконают ся же с рускых Ко- 
старовец украипы не зробят и начнут тру- 
дити ся разом з нами. На разі раджу им 
щиро, не перешкаджайте нашим читаль- 
някам в их користой для села роботі и не 
вводте до села незгоды, бо кто вітер сіє 
зберат бурю. а 


Побивач Филип. 
5 
БАНДЫТЫ ГУЛЯЮТ. , 


Прошлой неділі, с пятницы на суботу при- 
шол якыйси бандыт до Ростокы Великой 
пов: новосандецкого и хотіл достати ся до 
місцевой школы. Не могучи выважити две" 
ри, выбил он три окна. Сполошеный, збі» 
жал, не укравши нич. 


РЕДАКЦИЯ НЕ ОТВІЧАТ: 
ние ина А7 ИТА 


50 зл. денно заробит каждый, кто зай- 
ме ся продажом ревеляцийного, патентова- 
ного вынахода. Каждый склепар, желаючи 
увеличити свои обороты, повинен держати 
в склепі наш необходимый каждому до што- 
денного ужитка артыкул. За офертами пи- 
сати: 

Венедыкт Вопявскый 
Краков 
ул. Рыдльовка 24. 


ее | , ПОНЕ 


га 


2 \ 
зи перешкаджал в Єй. открытю, а 
_— „Ест, што я, яко войт, был першим · основа- 


` ОПАМЯТАЙТЕ СЯ, БО ЗЛЕ СЯ БАВИТЕ. 
Надо 


Со Шкляр, коло Рыманова, повіта сяноц- 


_. монйФг доносят нам о двох барз смутных слу- 
ИИзо‘цаях, якы мали там місце, а именно: Я 


1) Господарови Теодорови Бобикови вы- 
били украинскы хулиганы окна и наляли 
до студні ропы за тото, же он звернул ува- 
гу о. Ярославу Щербі, же тот послідный не 
выпоминат на єктениях слов: „И за вся пра- 
вославныя Християны*. 

2) Андрей Гарайда со своим сыном Тео- 
дором напали на Ваня Гарайду в часі, коли 
он рубал на своём дворі дырва и Теодор 
Гарайда ударил якымси желізом Ваня так 
сильно в голову, же тот утратил сознане. 
Оказало ся потом, же выбил =му два зубы. 
Справу отдано до суду. 

Сут то барз смутны случаи, котры сыдчат, 
же в селі жиют ищё люды дикы и некуль- 
турны, котрЫ колом хотят выбороти соб! 
послух и почитанє для своих комунистычных 
ци тыж украинёкых. идей. 

При том дивує нас и ‚отвага священника- 
украинца, котрый помимо выразного прика- 
за со стороны нашого Владыкы, .Апо- 
стольского Администратора, штобы с тексту 
находячого ся в церковных книгах нич, не 
зміняти ани не опущати, сміє своєвольно тот 
‘текст зміняти. Такым упорным священни- 
ком займут ся напевно наши церковны 
власти и поучат єго; як має поступати. 
Тым знова воюючим за „самостийну” и за 
„интернациональну ‘пролетарску” можеме 
сказати лем одно: „перестанте, бо зле ся 
бавите; терпеливость нашого хлопа Єст ве- 
лика, але як она урве ся; то втотчас буде 
с вами б!да напевно. 


У 


П 


1 СИРОСТОВАНЕ. ж- 


^ `В 29. ч. Лемкаве дня 71. серпня появила ся 
гнотатка п. з:`„Як не помагаш ‘не шкод”, 
в котрой зашмарюют ‘мен! члены. чит. им. 
"М. Качк. в Полянах, што я шлаю на шкоду 
той читальні. В виду того, што тота допись 
кривдит мене, прошу помістити слідуюче 
спростоване: 

1) Неправда ст, што я ворожо относил 
„ся до чит, им. М. Качковского в Полянах 
правда 


тельом и: першим членом той читальні ище 


в р. 1932. 


2) Неправда Ест, што я веду якыси кон- 
тахты с жидами и што я большевицкый ды- 
рыгент, а правда Ест, што тот член читель- 
ні, котрый тото на мене писал, хотіл зало- 
жити якуси. читальню „Просвіты” и спро- 
ваджат до ңашой читальні украинскы газеты 
як „Наш Лемко“ и другы. Ў 

3) Неправда Єст, што я розбивам читаль- 
няков денатурком и цигаретками, а правда 
Ест, што я все поперам читальню, котру 


_ уважам за свою. 


_ 4) Неправда &ст, што я. продаю громад- 
скый ліс на свои потребы, бо так комисия 
лісова, як и ревизийна переглянули книгы 
и нашли вшитко в порядку, не бракло ани 
гроша. 
Данько Мудрый 
солтыс Полян. 

Што чути в світі. 


В Токио столица Японии) ‘японскый под- 
ЕДЫ, 


полковник убил шефа кабинета, министра 


воєнных діл, генерала Нагата. Подполков- 
ник вошол до кабинета генерала и зарубал 
єго шабльом. Бесідуют, же виновник дій- 
ствовал от рамени якойси организации, не- 
довольной дотеперешном политыком воєн- 
ного министра. Правительство предприняло 
крокы до подавленя заговора и опанованя 


напруженого положеня. 


На. Венграх спричинала долга посуха ве- 
ананан піна 


ликы страты в господарствах 
Уроджай кукурудзы єст о половину мень- 
ший от лонского, посуха 


понищила пашу, 


а картофлі сут дакады величины оріхов. 
Недостаток паши спричинил поднесенє цін 
молока, масла и мяса. 

Во Франции пришло до кырвавых розру- 
хов в двох военйых портах Тулон! и Бресті, 
Розрухы тревали ` через три дні. Розрухы 
начали ся штрайком, котрый сорганизовали 
роботникы на знак протеста против пониже- 
ня платні. Положенє тото выкористали ко- 
мунисты и довели до чинного опора против 
полиции и: войска. Убито 5 люда, раненых 
=ст понад 200. 

В другых містах франции были также роз: 
рухы. Ест то робота комунистов, котры 
хотят до революции 


франции. 


допровадити 


В Амерыц! будуют серед скал великый 
подземельный дом кртость, обведеный же- 


лізобетоном и стальовыма стнами.- В том: 


подземельном помиценю має Амерыка пере- 
золото. ИАмерыка` має 


Ест тото 


ховати державне 
у себе 40 о). золота цілого ‘світа; 
золота так дуже, же Єсли бы закрал ся там 
злодій, то мусіл бы 140 тысяч раз наполня- 
ти ним мішок такый, котрый потрафил бы 
вынести. Золота того выстарчило бы, штобы 
вшиткым людям, якы жиют на світі вставити 


| 


С__округа новосандецкого кандыдуют до 
рге Т етер 


по 2 золоты зубы. 


| ЕС 


Сейма Павел Гут, 


Вісти с краю. 


Михал Баляра, б. посол 


Феликс Гвиждж, Якуб Бодзьоны, и Ян 
Лободзиньскый. Три перши с Нового 
Торга, два послідны с пов. новосандец- 
кого. 


В. познаньском воєводстві, єст така посуха, 
дд а 


же буракы и картофлі вянут на полях. В да- 
котрых повітах не было доща от 8. мая. 
В студнях повысыхала вода. 


м . Е 


рольных. _ 
' 


во‘ 


Ч. 31. (66). 


С Греции привозят до Польщи 400.000, 


килограмов фиг и родзенок. 


В Польщи Ест 151.914. военных инвалидов, 
в том числ! 89.776 с утратом трудоспособности 
до 44.88 2.033 на 16090. 
19.717 такых инвалидов, 
инвалидскы права часово. 


Кром! того ст 
котрым признано 


В доплыві ржы Буг зловили недавно ве- 
ыыы. 


личезну рыбу - осетра, котрый важил 90 


РА 
килограмов и был долгый 2 метры. 39. 


_центым. 


В Новом Санчи три раз хотіла отобрати 
собі житє молода дівчина, Стефания Цвик. 
Причина того недостаток и біда. 


Коло Лодзи спалило ся прав! ціле місточко. 
аА ла, 
Згоріло 96 домов. Около 2000 людей остало 
ся без даху над головом, 3 
Коло Грибова напали на тор! желізнодор. 
онр Т та ато е 


три бандыты на жел-дор. роботников и по- 
мимо обороны обрабовали их и утекли. 
Забрали 120 зл. и фляшку вина. 


На Волыни ціна зерна обнижила ся знач» 
но. Жито продают там по 1 зл. 30 гр. за пуд 
(16.4 кг.) а пшеницу по 2 зл. 10 гр. за пуд. 

Пчслы убили два коні. В селі Вязовница 
коло Ярославя два запряжены до драбняка 
коні вошли до саду, где была пасіка и во- 
зом перевернули 10 пней пчол. Подражнены 
пчолы шмарили ся на коні и пожалили их 
так сильно, же не дало ся их уратовати. 


В Поворознику коло Крыницы перезджал 
возом через желізный тор Данько’ Тылищак 
с Крыницы и аж на торі спостерег надїзд- 
жаючий поізд. Закля он ‹вьцофал ся, 
надіхал поїзд, завадило дышель и вывернул 
воз. На счасте машинист падержала поізд 
и не было жертв в людях. в : 


В Новом Санчі дівчинка запаляла так не- 
осторожно примус, же запалил ся спирт во 
флящці, а от него ціла одеджа на дівчинці. 
Попарену отвезли до шпиталя. 


=) 


в 


В неділю, дня 1. вересня 1935 


о годині 2-гой пополудни 


состоит ся в поміщеню Руской Бурсы 


в Горлицах 


СОВІЩАНЄ ДЕЛЕГАТОВ КООПЕРАТЫ- 

ВОВ ЛЕМКОВШИНЫ В ДІЛІ ПРИ- 

НАДЛЕЖНОСТИ КУ РЕВИЗИЙНОМУ 
СОЮЗУ. 


Вс кооператывы Лемковщины: про- 
симе выслати своих делегатов. 


Правленє кооп. Прогрес 
в Крыниці, 

